alexandrainst/scandi-wiki huggingface dataset:
Kristian Brenden

Kristian Brenden () er ein tidlegare norsk skihoppar frå Vinstra. Han deltok i 77 verdscuprenn. På dei 77 tevlingane vart det til saman to sigrar, to andreplassar og fire tredjepassar. Han har vunne to NM-gull, ein sølv og ein bronse. Brenden tevla for Tormod Skilag.

Karriere
Brenden var fullstendig ukjend for det norske idrettspublikum då han i 1996 vart noregsmeister i Bjørkelibakken i Stryn. Han vann rennet med stor margin til Arve Vorvik og endå meir til bronsevinnaren Roar Ljøkelsøy.

Dei største sesongane for Brenden var 1997 og 1998. På forsesongen 1996/97 imponerte han stort, mellom anna vann han det eine verdscuprennet på Lillehammer, og vart nummer to i det andre. I det første rennet i den tysk-austerrikske hoppveka vart han nummer to, berre 0,4 poeng bak vinnaren Dieter Thoma. Samanlagt vart han nummer 11 i hoppveka og beste nordmann. Seinare i sesongen måtte han ta til takke med plasseringar eit stykke nede på listene. Året etter, 1998, fekk han sin andre siger i verdscupen, og både gull og sølv frå noregsmeisterskapane.
  
Under verdsmeisterskapen 1997 i Trondheim var Brenden på det norske laget som vart nummer fem i laghoppinga. Også i dei to neste meisterskapane var han på hopplaget. Under vinter-OL 1998 i Nagano vart det 4. plass, og under VM 1999 i Ramsau vart hopplaget nummer 6. Brenden var beste nordmann i normalbakken i OL 1998 med ein 8. plass, i den store bakken vart han nummer 13. Under VM 1999 vart han nummer 14 og 17 i dei to individuelle hopprenna.

Ulykke med paraglidar
Sommaren 1999 vart Brenden alvorleg skadd då han krasjlanda  med paraglidar. Han kom frå ulykka utan varige mein. Skihopparen Brenden nådde derimot ikkje tilbake til sitt best nivå, og la i 2002 opp som aktiv skihoppar.

Besteplasseringar i internasjonale meisterskap og renn
1996: Nr 24 i Iron Mountain (debut)
1996/97: Siger på Lillehammer, to andreplassar (Lillehammer og Oberstdorf) og ein tredjeplass (Harrachov)
1998: Siger i Zakopane og tre tredjeplassar; Oberstdorf og Lahti (2). Nr 8 i normal bakke under vinter-OL
1998/99: To fjerdeplassar: Lillehammer og Planica
2001: Nr 20 i Harrachov (skiflyging)

Medaljar og besteplasseringar i noregsmeisterskap
Ski-NM 1996: Gullmedalje i normalbakken i Stryn
Ski-NM 1997: Nr 11 i storbakken på Lillehammer
Ski-NM 1998: Gullmedalje i storbakken i Meldal og sølvmedalje i normalbakken i Trondheim
Ski-NM 1999: Nr 5 i normalbakken på Raufoss
Ski-NM 2000: Nr 8 i storbakken i Meldal
Ski-NM 2001: Bronsemedalje i storbakken i Trondheim

Kjelder
Sportsboken, aktuelle årgangar

Bakgrunnsstoff
Kristian Brenden i fis-ski.com
Kristian Brenden i olympedia.org

Norske skihopparar
Norske deltakarar under vinter-OL 1998
Folk frå Nord-Fron
Nils-Per Skarseth

Nils-Per Skarseth () er ein norsk, tidlegare skihoppar frå Oslo. Han vart noregsmeister i stor bakke i Balbergbakken ved Lillehammer i 1973. Skarseth var då medlem av Løren Idrettslag.

Skarseth slo gjennom i 1971 då han vann sølvmedaljen i storbakken, eit godt stykke bak noregsmeisteren Bjørn Wirkola. Året etter deltok han under vinter-OL i Sapporo, der han vart nummer 33 i normalbakken. Han deltok i den tysk-austerrikske hoppveka i 1972/73, med 34. plass i Innsbruck 3. januar 1973 som beste enkeltresultat. Samanlagt vart han nummer 51. Seinare i 1973-sesongen vart han samanlagt nummer 11 og beste nordmann i den sveitsiske hoppveka. Med 841,0 poeng kom han 0,1 poeng føre Odd Grette. I februar vart Skarseth ein suveren noregsmeister i storbakken. Grunnlaget for NM-tittelen la han i fyrste omgang. Han hoppa då 119 meter, bakkerekord med 8,5 m og 10 m lengre enn nestemann. Også i andre omgang, med redusert fart, hoppa han lengst med sine 105 m. Lars Grini og Frithjof Prydz vann dei andre medaljane, over 20 poeng bak.

Skarseth fall og skada seg stygt under trening til den tysk-austerrikske hoppveka i Schattenbergbakken i Oberstdorf 29. desember 1973.

Besteplasseringar i internasjonale meisterskap og renn
1970: Nr 11 i Svenska skidspelen i Falun
1971: Nr 7 i Svenska skidspelen i Falun
1972: Nr 33 i normalbakken under vinter-OL

Medaljar og besteplasseringar i noregsmeisterskap
Ski-NM 1971: Sølvmedalje i storbakken i Bærum
Ski-NM 1972: Nr 10 i storbakken på Odnes
Ski-NM 1973: Gullmedalje i storbakken på Lillehammer

Kjelder
Sportsboken, aktuelle årgangar.

Bakgrunnsstoff
FIS: Resultater
Skijumping.com: hoppveka 1972/73
Sports-Reference.com: Nils-Per Skarseth 
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6. s. 174-175, 334-341

Norske skihopparar
Norske deltakarar under vinter-OL 1972
Christian Kalvenes

Christian Kalvenes () er ein tidlegare norsk fotballspelar som spela venstreback for Sportsklubben Brann ut 2012-sesongen.

Klubbfotball

Tidleg karriere
Kalvenes spelte den første eliteseriekampen sin for Brann mot Ham-Kam 28. mai 1995. 10 år og éin dag etter spelte han den andre eliteseriekampen sin for klubben, mot Lyn 29. mai 2005.

I mellomtida spelte han for Åsane og Sogndal. Trass i at han var eit av Brann sine store talent på 1990-talet, klarte han aldri å etablere seg i A-lagstroppen. Etter fleire gode sesongar som midtstoppar i Åsane blei han henta til eit Sogndal-lag som kjempa om opprykk til Tippeligaen sommaren 2000. Der spelte han i hovudsak venstreback, og bidrog til at klubben vann kvalifiseringa mot Vålerenga same år på fleire skåra bortemål.

I dei neste sesongane var han eit sikkert val på Sogndal sin venstreback i tillegg til å skåre fleire mål på frispark. Han var også visekaptein i klubben den siste tida han var der. Før 2004-sesongen blei han henta tilbake til Brann, men der gjekk han stort sett skadd fram til debuten i 2005. Han var tilbake frå skade omtrent samtidig som konkurrenten hans om venstrebackplassen, Erlend Hanstveit. Etter at Hanstveit blei skadefri, vart Kalvenes andreval i Brann-forsvaret.

Dundee United
2. august 2006 gjekk Kalvenes til Dundee United for ein overgangssum på omtrent £50 000. 
Kalvenes fekk debuten sin for Dundee United i bortekampen mot Rangers 5. august 2006. Kampen enda uavgjort, og Kalvenes skåra eitt av måla for Dundee United. Kalvenes skåra mot Rangers også i den siste kampen sin for Dundee United.

I 2007/2008-sesongen blei Kalvenes stemt fram som den beste venstrebacken i Scottish Premier League etter ein imponerande sesong.

Burnley
I juli 2008 fekk han ein 2-årskontrakt med Championship-klubben Burnley. Med det valde han bort ein planlagd retur til heimlandet. Kalvenes debuterte i ein ligacup-kamp som Burnley vann 12. august 2008, og fekk med seg 83 minutt av kampen før han blei bytt ut.

25. mai 2009 spelte han heile kampen då Burnley slo Sheffield United 1-0 i Playoff-finalen på Wembley, noko som førte til opprykk til Premier League.

I overgangsvindauget i januar 2010 blei Christian Kalvenes samd med Burnley om å avslutte kontrakten på grunn av lite speletid. Kalvenes sitt mål var å spele for Brann, men Brann greidde ikkje å skaffe midlane som trongst, og han var derfor klubblaus i ein liten periode. Kalvenes sa i media at han håpa å finne seg ein klubb i neste overgangsvindauge.

Brann
14. juni 2010 skreiv han under for Brann for tredje gong i karrieren. Kontrakten gjekk ut sesongen med opsjon på eitt år til. Han var meint som erstatning for Olafur Örn Bjarnason, som reiser heim til Island. Roald Bruun-Hanssen sa om signeringa: «Vi er veldig godt nøgd med å få denne avtalen på plass. Christian er ein lokal gut, som har bidrege positivt i klubben to gonger tidlegare. Han har gode personlege eigenskapar, og er ein nyttig spelar.»

Kjelder

Denne artikkelen bygger på «Christian Kalvenes» frå ,  den 19. mars 2011.  

Burnley-spelarar
Dundee United-spelarar
Brann-spelarar
Sogndal-spelarar
Folk frå Bergen
Lars Grorud

Lars Grorud () er ein norsk fotballspelar som frå 2011-sesongen spelar for Brann. Grorud sin posisjon på banen er i forsvar, og han blir rekna som ein kompromisslaus og fysisk sterk forsvarar. 

Før han gjekk til Brann, spelte han i 2008 og 2009 for Sogndal. Han har tidlegare også spelt for Eik-Tønsberg og FK Tønsberg. 15. september 2010 blei det offentleggjort at han hadde signert for Brann. Grorud skreiv under ein avtale som strekkjer seg frå 2011 til og med 2013. Han debuterte for Brann som innbytar i den tredje serierunden i 2011-sesongen, heime mot Fredrikstad 9. april 2011. I 2011-sesongen fekk han ganske mykje speletid, med 21 seriekampar inkludert dei som innbytar.

Fotnotar

Bakgrunnsstoff 
 SogndalFotball.no – Grorud sin spelarprofil hjå Sogndal 
 NIFS.no – Grorud sin spelarprofil hjå Norsk & Internasjonal Fotballstatistikk

Norske fotballspelarar
Eik-Tønsberg-spelarar
Sogndal-spelarar
Brann-spelarar
Folk frå Tønsberg
Zsolt Korcsmár

Zsolt Korcsmár () er ein ungarsk profesjonell fotballspelar som har spela for den ungarske fotballklubben Újpest. Haustsesongen 2010 var han utlånt til den norske fotballklubben Brann. Etter 2010-sesongen fekk han permanent kontrakt med bergensklubben, og var fast på førstelaget i 2011-sesongen.

Korcsmár spelar midtstoppar og har vore kaptein på Ungarn sitt U-21 landslag, der han er bronsemedaljør frå U-20 VM i 2009. I tillegg til Ujpest og Brann har han prøvd seg på eit treningsopphald i West Ham United i 2007, men fekk ikkje kontrakt. Han debuterte på Ungarn sitt A-landslag 10. august 2011 i ein privatlandskamp heime mot Island.

Statistikk

Merittar
 FIFA U-20-VM:
Tredje plass: 2009

Referansar

Bakgrunnsstoff 
 Profil

Ungarske fotballspelarar
Brann-spelarar
Carl-Erik Torp

Carl-Erik Torp () er ein norsk tidlegare fotballspelar frå Kolbotn. I 2011-sesongen spelte han for Tippeligaklubben SK Brann. Han gjekk til Brann frå Kongsvinger IL Toppfotball 11. november 2010. Han spelte den første Brann-kampen sin i første serierunde i 2011, 20. mars 2011.

Hjartestans i 2011

Sundag 25. september spelte Torp for Brann i ein bortekamp mellom Brann og Sogndal Fotball. Under kampen fall Torp om og fekk hjartestans. Han vart straks flogen til Haukeland Sjukehus i luftambulanse, og overlevde.  Etter dette måtte han leggja opp som toppfotballspelar.

Fotnotar

Bakgrunnsstoff 
 kil.no 

Norske fotballspelarar
Norske futsalspelarar
Manglerud Star-spelarar
Kongsvinger-spelarar
Brann-spelarar
Folk frå Oppegård
Kim Ojo

Kim Ojo () er ein nigeriansk fotballspelar som spelar for KRC Genk. Han er spiss og spelte for den norske klubben Brann til og med 2012-sesongen. Han har tidlegare spelt for Nybergsund IL og er 192 cm høg.

Ojo var Nybergsund sin toppskårar i 1. divisjon i tre sesongar på rad, med 10 mål i 2008, 14 mål i 2009 og 13 mål i 2010. I mai 2010 uttalte han at han ikkje var interessert i å spele for dåverande Tippeliga-leiar Tromsø, som på det tidspunktet var ute etter nye angrepsspelarar.  Han ville heller spele for Inter Milan under Jose Mourinho. Men 8. desember 2010 blei det klart at Ojo hadde signert kontrakt med Sportsklubben Brann. Kontrakten strekkjer seg til og med 2013-sesongen.

Ojo debuterte i Tippeligaen for Brann i første serierunde i 2011-sesongen, heime mot Rosenborg 20. mars 2011. Han skåra i den kampen 1-0-målet for Brann etter 11 minutt. 2011-sesongen i Brann vart ein stor suksess for Ojo. Han spelte fast på laget og vart Brann sin toppskårar i serien, med 15 mål.

Fotnotar

Nigerianske fotballspelarar
Nybergsund-spelarar
Brann-spelarar
Genk-spelarar
Fredrik Haugen

Fredrik Haugen () er ein norsk fotballspelar som spelar for Brann i Eliteserien (2020).

Frå 2011 spelte han for Brann. Han har hatt fleire landskampar for Noreg på aldersbestemte landslag. Før han gjekk til Brann, hadde han spelt heile karrieren i Løv-Ham.

Haugen blei henta opp i A-lagsstallen til Løv-Ham før 2009-sesongen, saman med Kevin Dure. Han debuterte som innbytar mot Sogndal 26. april og skåra det første målet sitt i 16. mai-kampen mot Sarpsborg 08, som Løv-Ham vann 4–1. I løpet av sesongen fekk han ei rekke kampar for klubben, særleg fordi Erlend Storesund var ute med skade.  Mot slutten av sesongen blei Haugen tildelt Kniksen-stipendet på kroner 10 000. Stipendet er oppkalla etter Roald «Kniksen» Jensen og blir delt ut kvart år til eit lokalt talent.

Då Løv-Ham slo Start 14–13 på straffer på bortebane i tredje runde av cupen, var det Haugen som skåra på den siste og avgjerande straffa for Løv-Ham. Han spelte også delar av kampen med armbrot.

I løpet av 2009-sesongen trente Haugen også med Brann som ein del av samarbeidet mellom Løv-Ham og Brann. Vinteren 2010 var han med på Brann sin treningsleir på La Manga og spelte der fleire treningskampar for klubben.

I august 2010 signerte han ein kontrakt med Brann som går ut 2013-sesongen, men han fullførte sesongen i Løv-Ham. Han debuterte i Tippeligaen for Brann som innbytar i opningskampen i 2011-sesongen, heime mot Rosenborg 20. mars 2011. Han spelte frå start første gong 10. juni 2011, heime mot Sogndal og skåra det første tippeligamålet sitt i ein bortekamp mot Odd Grenland 31. juli same året.

Fotnotar

Denne artikkelen begynte med ei omsetjing frå bokmålswikipediaen 19. mars 2011.

Norske fotballspelarar
Løv-Ham-spelarar
Brann-spelarar
Folk frå Bergen
Chukwuma Akabueze

Chukwuma «Bentley» Akabueze () er ein nigeriansk fotballspelar som spela for Brann i Tippeligaen ut 2012-sesongen. Han spelar no for kinesiske Wuhan Zall FC.

Bentley var først på prøvespel hjå Lyn, men då dei allereie hadde de tillatne tre spelarane frå utanfor EØS-området, blei han ikkje tilbode kontrakt. Odd nytta då høvet til å signere angrepsspelaren.

Trass den låge alderen sin har Bentley allereie debutert og skåra for det nigerianske landslaget og blir rekna som eit stort talent. Han kom til Odd frå Kwara United FC i Nigeria.

Han fekk sin debut i Tippeligaen for Odd Grenland 5. august 2007, i heimekampen på Skagerak Arena mot Lyn, i ein kamp Odd vann 2-0 etter skåringar av Zbynek Pospech og Stefan Bärlin. Han gav målgivande til Stefan Bärlin si skåring.

Etter at Odd rykte ned til Adeccoligaen etter 2007-sesongen, fekk Bentley beskjed om å finne ein ny klubb viss han ville fortsetje på det nigerianske landslaget. Bentley valde å bli med Odd ned, og fekk etter kvart plass på førsteellevaren i Odd. I 2010-sesongen var Bentley toppskåraren til Odd i Tippeligaen, med 9 seriemål.

24. februar 2011 blei han samd med Brann om ein fireårig avtale. Han debuterte i Tippeligaen for Brann som innbytar i den andre seriekampen i 2011-sesongen, borte mot Lillestrøm.

Fotnotar

Denne artikkelen begynte med ei omsetjing frå bokmålswikipediaen 19. mars 2011.

Nigerianske fotballspelarar
Odd Grenland-spelarar
Brann-spelarar
Jacinto Júnior Conceição Cabral

Jacinto Júnior Conceição Cabral også kjend som Juninho () er ein brasiliansk fotballspelar som spelar for den brasilianske klubben Desportivo Brasil. Han har tidlegare spelt for Brann i Noreg.

Saman med kameraten og landsmannen Diego blei han henta til Brann på lån sommaren 2010 etter tidlegare å ha vore på prøvespel hjå klubben. Han fekk debuten sin for A-laget 30. august 2010. Låneavtalen gjekk opphavleg ut etter 2010-sesongen, men blei i januar 2011 forlenga ut vårsesongen. I juni 2011 kunngjorde Brann at Juninho hadde reist attende til Brasil og at opphaldet hans i Bergen var over.

Fotnotar 

Denne artikkelen begynte med ei omsetjing frå bokmålswikipediaen 19. mars 2011.

Brasilianske fotballspelarar
Brann-spelarar
Juninho

Juninho er eit brasiliansk diminutiv for personar kalla «Junior». Det er brukt omg fleire brasilianske fotballspelarar:

 Juninho Paulista (Oswaldo Giroldo Júnior f. 1973), spelar for Sociedade Esportiva Palmeiras, 
Juninho Pernambucano (Antônio Augusto Ribeiro Reis Junior, f. 1975), spelar for Sport Recife, Vasco da Gama, Lyon, Al-Gharafa og New York Red Bulls 
«Juninho» (Anselmo Vendrechovsky Júnior, f. 1983), spelar for Tigres UANL
«Juninho» (Jacinto Júnior Conceição Cabral, d. 1992), spelar for Desportivo Brasil og Brann

diminutiv
Nicolás Mezquida

Gabriel Nicolás Mezquida Sero () er ein uruguayansk fotballspelar, som i 2011 spelte i angrep for Peñarol i toppdivisjonen i Uruguay. Vårsesongen 2011 var han på lån hjå Brann i den norske eliteserien.

Mezquida begynte karrieren sin i Peñarol, der han vart teken opp på førstelaget i 2008-sesongen. 22. januar 2009 skreiv han under på ein intensjonsavtale med den tyske klubben Schalke 04, men heldt fram å spela for Peñarol. Mezquida har vore på prøvespel hjå Schalke. Før 2011-sesongen gjekk han på lån til Brann i Noreg. Låneavtalen varte til 1. august 2011. Han debuterte i Tippeligaen for Brann som innbytar i opningskampen i 2011-sesongen, heime mot Rosenborg 20. mars 2011. I juni 2011 sa Brann-trenaren, Rune Skarsfjord, seg svært nøgd med Mezquida, sjølv om han vart hemma i vårsesongen av ein skade som sette han ut av spel i mai og starten på juni. Då låneavtalen gjekk ut, vende Mezquida likevel attende til heimlandet. Skarsfjord sa då at avgjerda vart teken av sportslege grunnar. Mezquida fekk ingen tippeligakampar frå start for Brann, men kom inn som innbytar tre gonger, og skåra dessutan to mål i ein cupkamp mot Tertnes.

Mezquida har spelt landskampar for Uruguay på U-15- og U-17-nivå.

Fotnotar

Brann-spelarar
Uruguayanske fotballspelarar
Joseph Bendik

Joseph T. Bendik () er ein amerikansk fotballspelar som har spela som keeper for Sogndal i den norske eliteserien.

Bendik skreiv under for Sogndal etter fire år på Clemson University i South Carolina. Han begynte 2010-sesongen som reservekeeper og debuterte i ein cupkamp mot Årdal.

Fotnotar

Sogndal-spelarar
Fotballspelarar frå USA
Folk frå Georgia
Mats Solheim

Mats Goberg Solheim () er ein norsk fotballspelar i Eliteserien som spelar for Stabæk Fotball. Han har også spela for Sogndal og Stryn.

Kjelder

Bakgrunnsstoff 
www.nifs om Mats Solheim

Norske fotballspelarar
Sogndal-spelarar
Stryn-spelarar
Folk frå Stryn
Tyskland i Eurovision Song Contest 2010

Unser Star für Oslo (USfO) var den tyske nasjonale finalen til Eurovision Song Contest 2010. Konkurransen vart halden i Tyskland og fann stad i februar og mars 2010. Lena Meyer-Landrut vann konkurransen med den engelske songen «Satellite». Ho representerte Tyskland i Eurovision Song Contest 2010 i Oslo, der ho kom på 1. plass. Dette var andre gong Tyskland vann Eurovision Song Contest og fyrste gong dei vann etter at Vest-Tyskland og Aust-Tyskland blei gjennforent. 

2010
Land i Eurovision Song Contest 2010

Musikk i 2010
2010 i Tyskland
Tyskland i Eurovision Song Contest 2011

Unser Song für Deutschland (USfD) var den tyske nasjonale finalen til Eurovision Song Contest 2011. Konkurransen vart halden i Tyskland og fann stad i januar og februar 2011. Sidan Lena Meyer-Landrut blei vald til å representere Tyskland igjen, allereie rett etter sigeren hennar i Eurovision Song Contest 2010, trong dei berre å velje song. Songen ho representerte Tyskland med i Eurovision Song Contest 2011 i Düsseldorf er «Taken by a Stranger».

2011
Musikk i 2011
2011 i Tyskland
Magdalena Tul

Magdalena Ewa Tul () er ein polsk songar.

Eurovision

Krajowe Eliminacje 2011
Magdalena Tul deltok med songen «Jestem» i Krajowe Eliminacje 2011, den polske uttakinga til Eurovision Song Contest 2011 i Düsseldorf i Tyskland. Songen, som vart framført på polsk, vann finalen med 44,47 prosent av røystene og fekk representere Polen.

Eurovision Song Contest 2011
Det vart annonsert at songen ville verte framført på engelsk med tittelen «First Class Ticket to Heaven», men valet fall til slutt på den polskspråklege originalversjonen med tittelen «Jestem». Polen deltok i den fyrste semifinalen Eurovision Song Contest 2011 og enda på 19.- og sisteplass med 18 poeng; fem frå Storbritannia, fire frå Georgia og Ungarn, tre frå Noreg og to frå Litauen. Hadde ein berre nytta telefonrøystar hadde bidraget enda på 17. plass med 25 poeng og hadde ein berre nytta juryrøystar hadde bidraget enda på 18. plass med 13 poeng. Bidraget gjekk ikkje vidare til finalen, og vart det polske bidraget med dårlegast plassering sidan debuten i 1994.

Die grosse Entscheidungsshow 2013
Med songen «Give It Up» deltok Magdalena Tul i ei internettrøysting for å delta i Die grosse Entscheidungsshow, den sveitsiske uttakinga til Eurovision Song Contest 2013 i Malmö i Sverige. Ho gjekk ikkje vidare til finalen, og fekk heller ikkje representere Sveits.

Eurovision Song Contest 2014
Saman med Paweł Sztompke, Dorota Szpetkowska, Krzysztof Kasowski og Mieczysław Szcześniak var Tul ein del av den polske juryen i Eurovision Song Contest 2014 i København i Danmark. Røystene frå juryen vart sett saman med dei polske telefon-, SMS- og App-røystene, og utgjorde 50 prosent av røystene frå Polen. Juryen røysta i den andre semifinalen, der Polen deltok, og finalen.

Kjelder

<div class="references-small">
Denne artikkelen bygger på «Magdalena Tul» frå ,  den 19. mars 2011.

Fotnotar

Polske songarar
Polske Eurovision Song Contest-deltakarar
Eurovision Song Contest 2011-deltakarar
Eurovision Song Contest 2011-låtskrivarar
Polske Eurovision Song Contest-låtskrivarar
Die grosse Entscheidungsshow 2013-deltakarar
Polske The Voice-deltakarar
Eurovision Song Contest 2014-jurymedlemmar
Polske Eurovision Song Contest-jurymedlemmar
Aurela Gaçe

Aurela Gaçe () er ei albansk songarinne. Ho representerte Albania i Eurovision Song Contest 2011 med songen «Kënga ime». Songen kvalifiserte seg ikkje til finalen.

Albanske songarar
Albanske Eurovision Song Contest-deltakarar
Festivali i Këngës-deltakarar
Festivali i Këngës-vinnarar
Eurovision Song Contest 2011-deltakarar
Emmy

Emma Bejanyan, kjend som Emmy, () er ein armensk songar. Ho representerte Armenia i Eurovision Song Contest 2011 med songen «Boom Boom», men kvalifiserte ikkje til finalen.

Armenske songarar
Armenske Eurovision Song Contest-deltakarar
Folk frå Jerevan
Deltakarar i OGAE Second Chance Contest
Eurovision Song Contest 2011-deltakarar
Yüksek Sadakat

Yüksek Sadakat er ei tyrkisk rockegruppe frå Istanbul i Tyrkia. Dei representerte Tyrkia i Eurovision Song Contest 2011 med songen «Live It Up». Songen kvalifiserte seg ikkje til finalen.

Musikkgrupper frå 1990-talet
Tyrkiske Eurovision Song Contest-deltakarar
Tyrkiske musikkgrupper
Eurovision Song Contest 2011-deltakarar
Nina Radojčić

Danica Radojčić, kjend som Nina Radojčić () er ein serbisk songar. Ho representerte Serbia i Eurovision Song Contest 2011 med songen «Čaroban». På norsk tyder dette «magisk». Songen, sceneshowet og kostyma var sekstitalsinspirert. Bidraget enda til slutt på 14. plass.

Serbiske songarar
Serbiske Eurovision Song Contest-deltakarar
Eurovision Song Contest 2011-deltakarar
Anna Rossinelli

Anna Rossinelli () er ein sveitsisk-polsk songar og låtskrivar. Ho representerte Sveits i Eurovision Song Contest 2011 med songen In Love For a While (norsk: Forelska ei stund). Songen enda på sisteplass i finalen.

Sveitsiske songarar
Sveitsiske låtskrivarar
Polske songarar
Polske låtskrivarar
Sveitsiske Eurovision Song Contest-deltakarar
Die grosse Entscheidungsshow 2011-deltakarar
Eurovision Song Contest 2011-deltakarar
Eldrine

Eldrine er ei georgisk rockegruppe. Dei representerte Georgia i Eurovision Song Contest 2011 med songen «One More Day» og enda på sjetteplass med 74 poeng i den fyrste semifinalen og på niandeplass med 110 poeng i finalen.

Georgiske Eurovision Song Contest-deltakarar
Georgiske musikarar
Eurovision Song Contest 2011-deltakarar
Hotel FM

Hotel FM er ei rumensk pop-rockegruppe frå Oradea i Romania. 

Hotel FM deltok i den rumenske tevlinga til Eurovision Song Contest 2010. Bidraget deira, songen «Come As One» enda på fjerdeplass. 
Året etter vann dei den nasjonale tevlinga med songen «Change». Deretter representerte dei Romania i Eurovision Song Contest 2011, og enda på 17. plass.

Musikkgrupper frå 2000-talet
Rumenske Eurovision Song Contest-deltakarar
Eurovision Song Contest 2011-deltakarar
Selecția Națională 2010-deltakarar
Ulrik Flo

Ulrik Flo () er ein norsk fotballspelar som for tida spelar for Sogndal. Ulrik Flo signerte for Sogndal i 2006 etter råd frå onkelen sin, Jostein Flo. Ulrik Flo har tidlegare spelt for det norske G18-landslaget. 

Ulrik Flo er nevøen til tidlegare landslagsspelarar Tore André Flo og Jostein Flo.

Fotnotar

Denne artikkelen begynte med ei omsetjing frå bokmålswikipediaen 19. mars 2011.

Bakgrunnsstoff 
 Spelarprofil hjå Sogndal Fotball.no

Norske fotballspelarar
Stryn-spelarar
Sogndal-spelarar
Folk frå Stryn